
Γράφω μια μικροσκοπική ιστορία flash fiction με τις λέξεις σχολείο, αυλή, δέντρο, παπαγάλος
Στην άκρη της άδειας 
αυλής, το παλιό σχολείο έστεκε σιωπηλό κάτω από τον μεσημεριανό ήλιο. Στο μοναδικό δέντρο του κήπου, ένας πράσινος παπαγάλος, που είχε δραπετεύσει από κάποιο γειτονικό μπαλκόνι, άρχισε ξαφνικά να μιμείται το κουδούνι. Για μια στιγμή, οι τοίχοι αντήχησαν από φανταστικές φωνές παιδιών που δεν ήταν πια εκεί.

https://politropi.greek-language.gr/keimeno/kairos-ton-dentron/


 Ο καιρός των δέντρων…
Πρώτα πήρα το τρένο∙ μετά το λεωφορείο, το αεροπλάνο και ξανά πάλι το τρένο. Υπόγειο αυτή τη φορά. Η βαλίτσα μου στο διπλανό κάθισμα. Μια άλλη πόλη. Μια άλλη χώρα. Μια άλλη εποχή.
Αργότερα…
Το στομάχι μου νηστικό, η καρδιά μου λυπημένη πολύ… Στο στενό κρεβάτι στην άγνωστη ξένη χώρα…
[bookmark: _GoBack]

 Ελένη Γούλα
Γιατί ήταν εκείνος ο καιρός των ταξιδιών. Έτσι ήταν.
Τώρα, κάτω από τούτη τη γέρικη ελιά -θα έχει ζήσει και διακόσια χρόνια, παλιά ο κήπος του σπιτιού ήταν χωράφι- μπορώ να κοιτάζω πίσω το μονοπάτι. Αν μία φορά μόνο ζήσουμε σαν άνθρωποι στη γη, αν έχουμε μια και μοναδική ευκαιρία, δεν μας παίρνει να μετανιώσουμε, το βλέπω. Να μαλακώσουμε όμως…
Ήταν εκείνος ο καιρός των ταξιδιών. Έτσι ήταν. Τώρα ήρθε ο καιρός των δέντρων…


Mιχάλης Μακρόπουλος
Η μικρή ιστορία του κοριτσιού που ονειρευόταν να πετάξει
Είχαν έλθει τα χελιδόνια, κι ένα κορίτσι στεκόταν στο μπαλκόνι του, γερτό στην κουπαστή, και τα κοιτούσε με λαχτάρα, νιώθοντας μες στα στήθια του το φτερούγισμά τους. Αχ, αναστέναξε, να ’χα κι εγώ φτερά και να πέταγα! Και, τόσος ήταν ο πόθος του κοριτσιού, που η επιθυμία του εισακούστηκε. Μεμιάς μίκρυνε, και φτερά κουνουπιού ξεφύτρωσαν στην πλάτη του. Σαστισμένο το κουνούπι πέταξε πάνω από την κουπαστή, μα ένα χελιδόνι έτυχε κείνη τη στιγμή να περνάει αποκεί, άνοιξε το ράμφος του και το έκανε μια χαψιά.
Μιχάλης Μακρόπουλος,Η μικρή ιστορία…, Ηλεκτρονικό περιοδικό Φρέαρ
 
Ελένη Αλεξίου
Από το τίποτα
Κάθισα με θέα προς την είσοδο του βιβλιοπωλείου.  Η πόρτα πρέπει να άνοιξε μέχρι και είκοσι φορές. Δεν ήσουν σε κανένα άνοιγμα. Αλλά κάθε φορά, περιμένοντας ότι ήσουν εσύ, καρδιοχτυπούσα. «Από το τίποτα φτιάχνεται ο Παράδεισος» ανέφερε ο συγγραφέας τα λόγια του Ελύτη. Έτσι, όσες φορές ανοιγόκλεισε αυτή η πόρτα, ακόμη κι αν ποτέ δεν μπήκες, τόσες φορές αισθάνθηκα ευτυχισμένη.
Ελένη Αλεξίου,Από το τίποτα, Ιστολόγιο  Μπονζάι

